text: Pauli Mittún hevur skrivað sáttmála við Kristiansand í fremstu norsku deildini -
text: #000002
text: Trok.fo hevur fingið orðið á nýggjasta føroyingin í norskum topphondbólti
text: #000004
text: Kendi tú ikki navnið á Paula Mittún áðrenn, so gert tú tað ivaleyst eftir at manslandsliðið spældi seg víðari í HM-undankappingini í januar, har 19 ára gamli spælskiparin spældi ein stóran leiklut í sínum fyrstu landsdystum.
text: #000005
text: Noregsmenn eru næstir at læra Paula Mittún at kenna, tí komandi kappingarár spælir hann í KRS – Kristiansand Tophåndball í fremstu norsku deildini, har hann hevur skrivað tvey ára sáttmála við møguleika fyri enn einum ári.
text: #000006
text: Men manshondbólturin í Kristiansand hevur ligið eitt sindur tyngri, greiðir Pauli frá.
text: #000009
text: - Nøkur fólk hava nú sett sær fyri at menna manshondbóltin aftur. Tey settu sær fyri trimum árum síðani eina langtíðarætlan, við málinum at spæla við í stuttliga endanum av Rema 1000-liguni eftir fimm árum.
text: #000010
text: Úrslitini hava eisini verið fín fyrstu kappingarhálvuna, og Kristiansand liggur fimm stig omanfyri niðurflytingarstrikuna og bert eitt stig frá endaspælinum.
text: #000011
text: Tað var eftir EM-kappingina í Bulgaria í summar, sum Føroyar vunnu, at áhugin fyri Paula tók dik á seg.
text: #000013
text: - Eftir EM-kappingina kom eg í samband við nakrar umboðsmenn, sum hjálpti mær at fara undir hetta stigið.
text: #000014
text: - Onkur áhugi byrjaði at koma nakrar vikur eftir, og so kom hesin áhugin frá Kristiansand.
text: #000015
text: Kristiansand hevur tveir spælskiparar á liðnum. Roynda noregsmannin, Viktor Skillhammer, og so póllendingin, Michael Potoczny, sum ikki heldur fram komandi kappingarár.
text: #000018
text: Í hansara stað kemur so Pauli Mittún, sum altso er ætlaður ein góðan leiklut frá byrjan.
text: #000019
text: - Eg fái sjálvandi ein leiklut á liðnum. Gongur tað ikki væl, so spæli eg sjálvandi ikki, men um tað gongur væl, so spæli eg. - Eg komi ikki har sum ein venjingarleikari, ger Pauli púra greitt.
text: #000020
text: - Eg eri sera spentur. Tað kennist sera hóskandi til mín. Hetta er eitt lið sum satsar, venur nógv og venur professionelt.
text: #000021
text: Og so haldi eg eisini at norska deildin passar nokk so væl. Tað er høgt støðið, men ikki so høgt at lopið verður alt ov stórt, sigur Pauli.
text: #000022
text: Hevur longu gjørt vart við seg í Norra
text: #000023
text: Og hann kennir longu nakað til støðið í norskum hondbólti.
text: #000024
text: Í oktober royndu Pauli og H71 seg ímóti einum av allarbestu norsku liðunum, Drammen.
text: #000025
text: Men í fyrra dystinum á heimavølli var H71 omaná í longum løtum.
text: #000027
text: Tað endaði kortini við teprum ósigri, men føroyska avrikið – og serliga hjá Paula hevði verið framúr. Sjálvur skoraði hann sjey mál í 24-22 ósigrunum.
text: #000028
text: - Tað hevði sjálvandi eisini ein leiklut í tí heila. At tað gekk so væl í fyrra dystinum ímóti Drammen, greiðir Pauli frá, nú hann aftur kann gleða seg til at spæla ímóti Drammen komandi kappingarárini.
text: #000029
text: U17-landsliðið kveikti dreymin um yrkishondbólt
text: #000030
text: Tí hugsanin um at gerast hondbóltsleikari burturav kom kanska veruliga ikki fyrr enn tá ið Pauli og hinir á ungdómslandsliðnum vunnu stóru European Open kappingina fyri U17-landslið á sumri 2019.
text: #000032
text: - Tað var kanska fyrstu ferð at eg hugsaði at tað kundi lata seg gera, sigur ungi bakkurin.
text: #000033
text: Pauli hevði spælt á hondbóltseftirskúla í Skjern, men vendi nú aftur til Føroyar, og spældi sínar fyrstu vaksnamannadystir fyri H71.
text: #000034
text: Fyrstu gjøgnumbrotini í vaksnamannahondbólti komu skjótt hetta heystið í 2019. Og skjótt sást altjóða støðið.
text: #000035
text: Eitt nú tá ið 17 ára gamli Pauli Mittún sendi ein bólt fyri og annan eftir inn á strikuna ímillum stóru verjuleikararnar hjá slovenska Maribor, og sostatt hjálpti H71 at vinna fyrsta dystin í Evropa Cup-kappingini. H71 spældi seg kortini ikki víðari á hesum sinni.
text: #000036
text: Um jólini 2019 gekk leiðin til stóra kapping í Týsklandi við U18-landsliðnum. Hetta var fyrireiking til komandi EM-kappingina, har ætlanin var at spæla seg til næsta EM-endaspælið. Men fyrireikingarnar og vónirnar hjá Paula fingu nú eitt álvarsligt skot fyri bógvin.
text: #000037
text: Við hesa kappingarbyrjan; á sumri 2020 flutti Pauli við fleiri føroyingum til Skanderborg at ganga á víðagitna hondbóltsskúlanum, SHEA, men ungi føroyingurin fekk ikki spælt.
text: #000039
text: - Men eg komi ikki ígongd. Eg fylgi mínari uppvenjing, men eg komi bara ikki ígongd – og so gongur eitt hálvt ár afturat. Tá havi eg altso eg verið skaddur í eitt heilt ár, og eg kundi framvegis ikki spæla, minnist Pauli, sum nú flutti heimaftur. Og tað gjørdist verri enn.
text: #000040
text: - Eg tímdi ikki at ganga har niðri skaddur í seks mánaðar, so eg kom heim aftur, sigur Pauli, sum nú fekk tung boð frá læknunum:
text: #000041
text: - Tá ið eg kom aftur til Føroyar hugsaði eg, at hetta var líkasum tað við mínum hondbólti.
text: #000042
text: Læknarnir søgdu, at her var ikki ordiliga nakað konkret vit kundu gera. Nú kundu vit bara royna onkrar alternativar viðgerðir og vita um tað riggaði, greiðir Pauli frá.
text: #000043
text: Sterki spælskiparin helt kortini fram at spæla hondbólt. Tí hann byrjaði í 2021 at spæla við vinstru hond, hóast hann alt lívið hevði spælt við høgru hond.
text: #000045
text: Minniligt var tað, tá ið Pauli á henda hátt átti avgerandi leiklut í at H71 rakk steypafinaluna í februar 2021 - og vann hana.
text: #000046
text: Pauli spældi kortini ikki fleiri dystir hetta kappingarárið. Nú skuldu alternativu viðgerðirnar roynast - og brádliga eydnaðist.
text: #000047
text: – Mitt í tí heila riggaði viðgerðin. Tað var at sproyta onkur ting inn í økslina og sovorið, minnist Pauli, sum einar fimm mánaðir seinni, fekk kastað við sínum so dygdargóða høgra armi aftur. Knappliga hálvtannað ár eftir at hann fyrstu ferð føldi ræðuliga akslaskaðan.
text: #000049
text: Og skotarmurin riggar - tað hevur verið sjón fyri søgn hetta kappingarárið.
text: #000050
text: - Eg geri nógvar akslavenjingar, og eg skal sjálvandi ansa eftir at ikki belasta hana ov nógv – men annars er økslin super, sigur Pauli Mittún, sum ikki bíðaði leingi áðrenn økslin aftur fór at sveiggja í altjóða hondbólti.
text: #000051
text: - Tað vóru teir fyrstu dystirnir hjá mær. Tá skuldi eg líkasum í gongd. Og síðani fóru vit í gongd í Føroyum, har eg ordiliga skuldi venja meg við at spæla dyst aftur, greiðir Pauli frá.
text: #000053
text: - Eg haldi at tað gekk væl. Og so spældu vit handan dystin ímóti Drammen og gjørdu eitt gott avrik fyrsta dystin ímóti hesum liðnum, sum vit í veruleikanum ikki áttu at havt nakran kjans ímóti, sigur Pauli.
text: #000054
text: Og so komu landsliðsboðini. Fyrst til venjingar og síðani til HM-dystirnar í januar, tá ið hann skuldi lyfta ábyrgd eftir systkinabarnið, Elias Ellefsen á Skipagøtu.
text: #000055
text: - Eg hevði slett ikki væntað at eg skuldi spæla. Eg væntaði bara at eg fór at vera við til venjingarnar, men tá ið Elias varð skaddur, so lat tað upp fyri einum leikluti til mín. Og tað gekk bara glimrandi, tekur Pauli Mittún til.
text: #000056
text: Trok.fo vónar at alt fer at ganga eins glimrandi hjá Paula í Kristiansand í Rema 1000-liguni komandi kappingarár.
text: #000057
text: Trok.fo og FM1 hava mangan prátað við Paula Mittún áður. Hoyr okkurt av prátunum frá hesum kappingarárinum á trok.fo/lurta ella á spælaranum niðanfyri
text: #000058